བོད་རིགས་ནི་མདོ་དབུས་མཐོ་སྒང་དུ་སྔ་མོ་ནས་འཚོ་སྡོད་བྱེད་ཅིང་ལས་ལ་བརྩོན་ཞིང་དཔའ་ངར་ལྡན་པ།ཞི་ཞིང་དུལ་ལ།ཤེས་རབ་ཆེ་ཞིང་བློ་གྲོས་ལྡན་པས་འཇིག་རྟེན་ཁམས་ལ་འཐབ་རྩོད་བྱས་ཏེ་འོད་སྟོང་འབར་བའི་རིག་གནས་སྒྱུ་རྩལ་མང་བོ་བསུབ་ཐབས་མེད་པའི་རྡོ་བརྐོས་རི་མོ་བཞིན་མངོན་པར་དོད།རང་རེའི་གླུ་དང་མགུར་ནི་གདོད་མའི་དུས་སྐབས་སུ་དར་བ་མཁས་པ་དག་གིས་རྩོད་མེད་ཀྱི་མགྲིན་པ་གཅིག་ཏུ་བརྗོད་ནའང་ལོ་ཚིགས་ལ་ཚད་འཇོག་མེད་པར་པུ་དེ་གུང་རྒྱལ་རིང་ལ་དར་བར་ངོས་འཛིན་བྱེད་བཞིན་ཡོད།ལ་དྭགས་རྒྱལ་རབསསོགས་སུ་སྤུ་རྒྱལ་བཙན་པོའི་གདུང་རབས་བཅུ་གཅིག་པ་དེ་ཤོ་ལེགས་ཀྱི་རིང་ལ་གླུ་དང་བྲོ་དར་བར་བཤད་ཡོད་མོད།བཙན་པོ་དགུ་བ་སྤུ་དེ་གུང་རྒྱལ་གྱིས་བླངས་པའི་མགུར་ནི།